Basarán ye un lugar despoblato d'o municipio de Broto, en o cobalto d'a valle d'Otal. No tien carreteras ni vías asfaltatas ta plegar-be, anque se puet arribar con vehiclos enta Bergua y fer a resta d'a puyata caminando. Per a suya ubicación cheografica ye lo lugar més a l'ueste d'a Comarca de Sobrarbe, anque més socialment y cheografica heba perteneixito de siempre a la redolada natural d'o Sobrepuerto. Es lugars més amanatos son Cortiellas y Otín, que ya son d'o municipio de Biescas, en a man biescana d'o Sobrepuerto, d'on tamién se bi puet puyar per pista de tierra.